cyanic-selkie/wikianc huggingface dataset:
لونډه
سرچينې
<references group="حسيني سيد ناصر، ۱۳۸۱، فرهنګ کار و تامين اجتماعي، تهران، مؤسسه کار و تامين اجتماعي"> انګلسي ويکيپېډيا «Significant other». ۲۰۱۸-۱۱-۲۲. وېشنيزه:خپل مېنځی روابط
د اېټالیې کلتور
د اېټالوي کلتور مهم عناصر د هغه هنر، سینما، سبک، او پراخه کچه مشهور خواړه دي. اېټالیا د اوپېرا (چې د تیاتر یوه بڼه ده) د زیږون ځای و، او د نسلونو لپاره د اړوند کمپوزر د ملیت سره له تړاو پرته د اوپېرا ژبه اېټالوي وه. اېټالیا د کلاسیکې موسیقۍ په وده ، د باروک موسیقۍ په زېږېدو، د موسیقۍ د کمپوز په بېلابېلو بڼو لکه سیمفوني، سوناترا او کانسرتو او همدارنګه له زیات شمېر کمپوزرانو سره لکه کلادیومونتېوردي، انتونیو ویوالدي، جیاکینو روسیني، جائتانو دونیزېتي، وینکینزو بېلیني، جوسیپي وېردي، او جاکومو پوچیني سره په  لویه پیمانه حضور درلود. اېټالیا د خپلو خوځندو ولسي نڅاګانو لپاره مشهوره ده. په نړیواله کچه تر ټولو ډېره پېژندل شوې نڅا تارانټېلا ده، نوموړې نڅا د اپولیا له تارانټوولایت څخه منشا اخیسې ده، همداراز زیات شمېر بڼو یې د اېټالیا په لر او بر کې له ترانټېلا، پیزاکا او تموریاتا څخه رېښه لري. د باله مشهورې نڅا ژانر هم مخکې له دې چې فرانسې ته ور معرفي شي له اېټالیا څخه منشا اخیستې ده. د اېټالیې د ډرامو د سلیقو په منځ کې د اوږدې مودې لپاره کمېډي ډېر مینه وال لري؛ یو بدیهه یی سبک چې کُمېدیا دلارتې نومېږي په اېټالیا کې د ۱۶مې زېږدیزې پېړۍ په نیمایي کې پیل شو او تر نن ورځې پورې اجرا کېږي. اېټالوۍ سینما ته په ټوله نړۍ کې د درناوي په سترګه کتل کېږي. د هنري فلمونو صنعت له اېټالیا څخه منشا اخیستې ده. سپګټي وېسترنز (د لوېدیځو فلمونو یو فرعي ژانر) د سرجیو لیون په لارښوونه د یو موټي ډالرو د فلم له نندارې ته وړاندې کېدو سره ظهور وکړ، نوموړی هغه ژانر دی چې تر ډېره د اېټالویانو له لوري له تولید شوو او هدایتکاري شوو فلمونو څخه تشکیل شوی دی. د لوېدیځ کلتور دواړه ننني او باندني اړخونه په اېټالوي ټاپووزمه کې زیږېدلي دي، که هغه د عیسوي دین، مدني ټولنو (لکه سنا)، فلسفې، قانون، هنر، ساینس له لیدلوري، یا د ټولنیزو دودونو او کلتور له لیدلوري دي.
هنرونه
په هر ترتیب، اېټالیا د ۱۹مې زېږدیزې پېړۍ له نیمایي څخه را په دې خوا د ماکیایولي، راتلونکې پالنې (Futurism)، مېتافزیک، نوېسنټو اېټالیَنو (Novecento Italiano)، فضا پالنې، آرتې پوېرا (Arte Povera)، او ترانساواتګرېد (Transavantgarde) کلتوري خوځښتونو په څېر خوځښتونو سره د نړیوال هنر په میدان کې خپل شتون حفظ کړ.
د عثماني خلافت پخوانی رژیم
ولایتي اداره
په تېره بیا د ۱۸مې پېړۍ په دویمه نیمایي کې د دولت دندې په سیمه اېزو شوراګانو کې ترسره کېدې. که څه هم دا له یوې سیمې نه بل سیمې پورې توپیردرلودې، چې د یادو شوراګانو اصلي شخصیتونه محلي قاضي، د جانیريانو(Janissaries) قوماندان، د ګاریشن (garrison) پوځي کلا قوماندان او د ایان سیمه ایز مشران شامل دي. همدارنګه غونډې به یا د قاضي په کور او یا هم د ولایت په دفتر کې تر سره کېدلې.
ټولنیز او کلتوري ژوند
قهوه خانو د خلکو په عامه ژوند کې لویه ونډه درلوده، لکه څنګه چې نه یوازې د عامو خلکو لپاره یې مصرفی توکي چمتو کول بلکې د هغو ځایونو په توګه چې خلک کولی شي د عامه چارو په اړه بحث وکړي هم خورا ارزښت درلوده. پداسې حال کې چې ۱۷مه پېړۍ د قهوه خانو د زیاتېدو په وړاندې د حکومت یو څه غبرګون راوپارول، ځکه حکومت د یادو قهوه خانو له ټولنیز ویجاړونکي اغېزو نه اندیښمن و، خو د ۱۸ مې پېړۍ په اوږدو کې د کاډیزاډیلیس خورا محافظه کار مذهبي غورځنګ له خوا د قهوه خانو د منع کولو لپاره نورې هڅې ندي ترسره شوي. د قهوه خانې دود د عثماني ستروکۍ د ښارونو او ښارګوټو یوه ځانګړتیا ګرځېدلې وه، چې وروسته حکومت د څارنې اقدامات ترسره کول تر څو د هغو ناقانونه ډلو کنټرول لپاره هڅه وکړي چې یادو قهوه خانو کې راټولیږي.
په سویلي کوریا کې د همجنس بازانو، نرښځو او ترانس جندر حقوق
تاریخچه
که څه هم په کوریایي ادبیاتو یا دودیز تاریخي موضوعاتو کې د همجنسبازۍ خورا لږ ذکر شته، د اشرافو او بودايي راهبانو ډیری غړي پیژندل شوي چې همجنس غړو ته دوی جذب شوي یا هم عملي توګه ورسره ښکېل شوي دي.
د همجنس اړیکو په رسمیت پېژندل
د 2014 کال په اکتوبر کې، د ډیموکراتیک ګوند ځینو غړو ملي شورا ته د همجنسي ملګرتیا په رسمیت پیژندلو لپاره یو قانون معرفي کړ. خو دا قانون هېڅکله رایې ته کېنښودل شو.
هېلن کېلر
رسمي زده کړې
د ۱۸۸۸ز کال په مې میاشت کې، کېلر د ړندو لپاره د پرکینس په انستیتیوت کې خپلې زده کړې پیل کړې. په ۱۸۹۴ز کال کې کېلر او سولیوان دواړو نیو یارک ښار ته کډه وکړه تر څو د کڼو لپاره په رایټ-هماسون ښوونځي کې حضور ومومي او د کڼو لپاره په هوراس مان ښوونځي کې له سارا فولر څخه زده کړې تر لاسه کړي. په ۱۸۹۶ز کال کې دوی دواړې د ماساچوسېټ ایالت ته راوستنېدې او کېلر مخکې له دې چې په ۱۹۰۰ ز کال کې د هاروارډ په پوهنتون په راډکلېف کالج کې داخله وکړي چېرې چې دا په ساوت هاوس (South House) کې په بریګس تالار کې اوسېده، د کامبریج د ځوانو ښځو په ښوونځي کې شامله شوه. د هغې مینه وال مارک ټوېن نوموړې د سټنډرډ اویل د مشرتابه غړي هنري روګرز ته ورمعرفي کړه، چا چې له خپلې مېرمنې ابي سره په ګډه د هغې د زده کړو لګښت په غاړه واخیست. په ۱۹۰۴ز کال کې کېلر له راډکلیف کالج څخه د في بېټا کاپا د ټولنې د یو غړې په توګه فارغه شوه، چې په دې توګه لومړنۍ کڼه او ړنده وګړې شوه چې په هنرونو کې یې د لېسانس سند تر لاسه کړ. دې له یو اتریشي فیلسوف او روزنپوه ویلیم یوریشلم سره یو لړ مکاتبې درلودې، څوک لومړنی هغه کس و چې د دې ادبي استعداد یې کشف کړ.
جان الکساندر مک ډونالډ
لومړی اکثریت، ۱۸۶۷- ۱۸۷۱زکال
په داسې حال کې چې هغه یو مهال د لویدیځ لوري ته د کاناډايي قلمرونو د پراختیا له مسئلې سره لیوالتیا نه لرله او د لومړي په وزیر په توګه د دوه سواحلو لرونکې کاناډا پیاوړی ملاتړی و. د کنفدراسیون له جوړېدو وروسته نوموړي په چټکۍ سره خپل استازي لندن ته ولېږل څو په مناسب مهال کې کاناډا ته د روپرت د سیمې او شمال لویدیځ قلمرو د انتقال اړوند مذاکره وکړي. د دغو سیمو په بدل کې د هاډسون خلیج شرکت ۳۰۰ زره پونډه (۱۵۰۰۰۰۰ کاناډايي ډالر) د تاوان په توګه ترلاسه کړل او همدارنګه یې یو شمېر سوداګریز مراکز او د دغو سیمو د غوره کرنیزو ځمکو یو په شلمه برخه یې ځانته وساتله. د دغو سیمو له ترلاسه کولو وړاندې د کاناډا دولت د سره سیند په مستعمره (Red River Colony، اوس مهال د منیټوبا سویل ختیځ ته د وینپیګ مرکز دی) کې له یو شمېر نارامیو سره مخ شو. سیمه ئیزو وګړي له دې ډلې متیس وګړي وېرېدل چې کېدای شي داسې حکومت پر دوی واکمن شي چې د دوی ګټې له پامه وغورځوي او په دې سره دوی د سره سیند په پاڅون کې د لوئي ریل تر مشرۍ لاندې ونډه واخیسته. مک ډونالډ لیوالتیا نه لرله چې په یوه یاغي سیمه لګښت وکړي، همدا و چې له سرتېرو یې وغوښتل د لېږد له رسمي مراسمو وړاندې پاڅون وځپي؛ د دغو نارامیو په پایله کې د سره سیند مستعمره له دغه کنفدراسیون سره د منیټوبا د ایالت په توګه یوځای شوه، په داسې حال کې چې نورې پېرل شوې سیمې په شمال لویدیځو قلمرونو کې شاملې شوې.
یوزف ګوبلز
په نازي ګوند کې فعالیت
هېټلر د شتراسر چارې د خپل ځواک پر وړاندې ګواښ وبللې او د ګوبلز په ګډون یې ۶۰ سیمه ئیز مشران د ګوند د  مشر سره په فرانکوني کې د یولیوس شترایشر په سیمه کې د بامبرګ ځانګړې غونډې ته راوبلل، چېرې چې نوموړي د شتراسر د پروګرامونو د رد کولو اړوند دوه ساعته وینا وکړه. هېټلر د شمالي څانګې له سوسیالیسي تمایلاتو سره مخالف و او څرګنده یې کړه چې دا «د جرمني د سیاسي بولشویک کېدو» لامل ګرځي. له دې سربېره به «هېڅ شاهزاده، یوازې جرمنان» او یو قانوني سیسټم «زموږ د غارت لپاره د یهودي استثماري سیسټم... پرته» شتون ولري. راتلونکې به د ځمکو په نیولو، نه د پخوانیو اشرافو څخه د مالکیت په سلب کولو، بلکې په ختیځ کې به یې د سیمو په استعمار جوړو. ګوبلز د هېټلر له خوا د «یو یهودي جوړښت» په توګه د سوسیالېزم له توصیف او همدارنګه له دې چې نازي دولت به خصوصي مالکیتونه مصادره نه کړي حیران پاتې شو. هغه د خپلو خاطراتو په کتابچه کې لیکلي: « زه نور په هېټلر بشپړ باور نه لرم. دا ډېره وحشتاکه ده: زما داخلي ملاتړ له منځه تللی».
تر نووالې وروسته
تاریخي دوره
ویل کیږي چې وروسته موډرنیت د ټولنیز جوړښت د ټولنیزو او اقتصادي پروسو د مرکزي ټولګې په توګه د تولید څخه مصرف ته په عمومي بدلون کې مداخله کوي. په دې مفهوم، د پوسټ ماډرنیت مفهوم یو څه د وروسته صنعتي ټولنې سره ورته دی، دا مفهوم څرګندوي چې صنعتي ټولنې د معلوماتي ټکنالوجۍ په ټینګار سره د صنعتي تولیداتو څخه خدماتو صنعتونو ته د سمت بدلون شاهد دي.
مايکروسکوپي (ذره بيني)
د رڼا مايکروسکوپي
اپټيکل يا د رڼا مايکروسکوپي د ليدلو وړ رڼا تېرېدل رانغاړي، چې د يوې يا ګڼو عدسيو په واسطه د نمونې په واسطه لېږدول شوی يا ورڅخه راغبرګ (منعکس) شوی وي او د نمونې يوې پراخه کتنې ته لاره هواروي. پايليز انځور په سيده ډول د سترګې، په انځوريز پلېټ باندې انځور شوي يا په ګڼيالي (ډيجيټلي) ډول اخيستنې په واسطه تر لاسه کېدلی شي. مفرده يا يوه عدسيه په خپلو ضميمو سره يا د عدسيو نظام او د انځور اخيستلو توکي د رڼا مناسبو توکو، ساده تخت يا stage او ملاتړ سره يو ځای د بنسټيزې رڼا مايکروسکوپ جوړوي. تر ټولو وروستی پرمختګ ګڼيال يا ډيجيټل مايکروسکوپ دی، چې پر موخه نندارې [د کتنې برخه يا نمونه] باندې د تمرکز کولو په موخه CCD کمرې کاروي. انځور يې د کمپيوټر پر پرده ښودل کېږي، چې د سترګې برخې په کې اړينې نه دي؟.
رېونده يا مايله رڼا
د رېونده (له اړخ څخه) رڼا انځور ته درې اړخيزه بڼه ورکوي او نورې نه ليدونکې بڼې روښانه کولی شي. د دې اسلوب پر بنسټ يو وروستی اسلوب د Hoffmann د برابرونې توپير دی، چې په حجروي کرنه کې د کارونې لپاره په سرچپه مايکروسکوپونو کې موندل شوی نظام دی. رېونده يا مايله رڼا د روښانه سيمې مايکروسکوپي ته ورته خنډونو څخه کړېږي (د زياتره بيولوژيکي نمونو لږ توپير، له تمرکز څخه د باندې شيانو له امله ټيټ روښانه ژورليد).
بالشویک گوند
د بلشویک او منشویک ایتمولوژي(رېښه پېژندنه)
بلشویکان بالاخره د شوروي اتحاد په کمونیستي ګوند واوښتل. بلشویکان یا سره (Reds) د روسیې د اکتوبر د انقلاب پر مهال په ۱۹۱۷ زکال کې په روسیه کې واک ته ورسېدل او د شوروي روسیې د فدارتیف سوسیالیستي جمهوریت (RSFSR) بنسټ یې کېښود. وروسته له هغه چې سرو سپینو ته د روسیې د کورنۍ جګړې پر مهال (۱۹۱۷-۱۹۲۲ زکلونه) ماته ورکړه، RSFSR د ۱۹۲۲ زکال په ډسمبر میاشت کې د شوروي اتحاد د جمهوریتونو (USSR) اصلي بنسټ اېښودونکی شو.
د دوه ډلو وګړپوهنه (ډیموګرافیک)
د ګوند ډېری غړي ځوانان و: په ۱۹۰۷ زکال کې، ۲۲٪ بلشویکانو له ۲۰ کلونو لږ عمر درلود؛ ۳۷٪ نور د ۲۰ او ۲۴ کلونو ترمنځ و او ۱۶٪ نورو د ۲۵ او ۲۹ کلونو ترمنځ عمر درلود. تر ۱۹۰۵ زکال پورې ۶۲ سلنه غړي یې صنعتي کارګران و (په ۱۸۹۷ زکال کې د ټولو نفوسو ۳٪ برخه). ۲۲ سلنه بلشویکان (د ټول نفوس ۱.۷ سلنه) اشرافیان او ۳۸ سلنه بزګري ريښه لرونکي و؛ چې د منشویکانو له ۱۹٪ او ۲۶٪ سلنه سره پرتله کېده. په ۱۹۰۷ زکال کې، ۷۸.۳ سلنه بلشویکان روسان او ۱۰ سلنه یې یهودان و؛ چې په منشویکانو کې دغه کچه په نوبت سره ۳۴٪ او ۲۰٪ وه. په ۱۹۰۴ زکال کې په ګوند کې د بلشویکانو شمېر ۸۴۰۰ تنه و، په ۱۹۰۶ زکال کې ۱۳۰۰۰ تنه او په ۱۹۰۷ زکال کې ۴۶۱۰۰ تنو ته ورسېده؛ چې همدغه مهال په نوبت سره منشویکان ۸۴۰۰، ۱۸۰۰۰ او ۳۸۲۰۰ تنه وو. په ۱۹۱۰ زکال کې د دواړو ډلو شمېر له ۱۰۰ زرو تنو کم و.
د ۱۹۰۵ زکال د انقلاب پیل (۱۹۰۳-۱۹۰۵ زکال)
بلشویکانو د ۱۹۰۵ زکال په انقلاب کې یو څه لږ ونډه لرله او د سن پترزبورګ د کارګرانو په شورا کې یې د تروتسکي په مشرۍ اقلیت ځایګی درلود. په ورته مهال لږ د پام وړ شوروي مسکو د بلشویکانو تر ولکې لاندې و.
سیاسي فعالیت
د ۱۹۰۷ز کال د انقلاب له نابریالتوبه او د ټاکنو نوي قانون پلي کیدو وروسته ، د بالشویک ګوند د یو څو نورو توپیرونو پراساس له یوې بلې ناکامۍ سره مخ شو. لکه څنګه چې بالشویکانو بحث وکړ چې ایا نوی پارلمان " دریمې ډوما" بایکاټ وکړي که نه ، ، بولشویکانو د لینین ، لیو کامنیف او ګریګوري زینوفاس سره خواخوږي درلوده ، په داسې حال کې چې د دوی مخالفین الکساندر بوګدانوف ، انتولیلیناچارسکي ، او میخایل پوکرووسکي وو. د دې اختلاف له امله ، بوګدانف او د هغه متحدین د بالشویک ګوند څخه جلا شول. له دې چې بوګدانف یو فیلسوف و ، لینن هم په دې حقیقت اعتراض وکړ چې هغه د فلسفي نظریې قرباني و. په ۱۹۰۹ز کې ، بوګدانوف په پاریس کې د بولشویک ګوند مجلې "پرولتاریه" په مدیریتي بورډ کې په یوه بحث کې ماتې وخوړه او د بالشویک ګوند څخه وشړل شو. په ۱۹۱۰ز کې ، د زار روس تر زیاتیدونکي فشار لاندې ، د بالشویک ګوند یو ځای کولو بله هڅه وشوه. په جنوري ۱۹۱۰ز کې ، لینن ، بوګدانف او ټراټسکي په پاریس کې د روسیې د کمونست ګوند د ټولو ډلو ګډه غونډه راوبلله ترڅو د دوی د اختلافاتو د حل هڅه وکړي. د جوړجاړي وروسته ، کامنیف د بولشویک ګوند لخوا د ټراټسکي د ویانا میشته مجلې پراواډا ایډیټوریل بورډ کې شامل شو. مګر اتحاد ډیر ژر مات شو کله چې کامنیف په همدې کال د پراودا له مدیریتي بورډ څخه استعفا ورکړه.
د ساکس – کوبورګ او ګوتا شهزادګۍ ویکټوریا ملیټا
د ساکس – کوبورګ او ګوتا شهزادګۍ ویکټوریا ملیټا، وروسته د روسیې لویه دوشس ویکټوریا فئودورونا (زوکړه: د ۱۸۷۶ زکال د نومبر ۲۵مه – مړینه: د ۱۹۳۶ زکال د مارچ ۲مه) د ساکس – کوبورګ او ګوتا د دوک الفرد او د روسیې د لویې دوشس ماریا الکساندروا دریم اولاد او دویمه لور وه. نوموړې د بریتانیا د ملکې ویکټوریا او همدارنګه د روسیې د سترواک دویم الکساندر لمسۍ وه.
بیاځلي واده
دغې جوړې د ۱۹۰۵ زکال د اکتوبر په ۸ مه په تګرنزي کې واده وکړ. د واده مراسم یې ساده و او د ویکټوریا مور، خور یې بئاتریس، د هغې یو ملګري کنټ آدلربورګ او د دوی خدمت کارانو په کې ونډه اخیستې وه. د دغې جوړې ماما ته چې د روسیې لوی دوک الکسي الکساندرویچ و پرته له دې چې وپوهېږي د څه لپاره بلل شوی بلنه ورته لېږل شوې وه او له مراسمو وروسته دلته ورسېد. تزار دویم نیکولاس د دغه واده په غبرګون کې د کیریل لپاره دولتي بودیجه لغو کړه او هغه یې د روسیې له سمندري ځواک ویوست. دغې جوړې پاریس ته کډه وکړه، هلته یې په شانزلیزه کې ځانته کور واخیست او د خپلو والدینو له خوا ورسره په مرسته کېدونو امکاناتو یې ژوند کاوه.
وروستي کلونه
ویکټوریا د ۱۹۳۶ زکال د مارچ په لومړۍ نېټه مړه شوه او په کوبورګ کې د دوکانو د کورنۍ په فریدهوف آم ګلوکنبرګ هدیره کې خښه کړای شوه، خو د ۱۹۹۵ زکال د مارچ په اوومه د هغې پاتې شوني په سن پترزبرګ ښار کې د پیټر او پاول په قلا کې د لوی دوکال مقبرې ته را ولېږدول شول.
د ترافالګار جګړه
په انګلستان باندې د ناپلیون د پلانونو یوه برخه دا وه چې فرانسوي او هسپانوي بېړۍ سره یو ځای شوې ترڅو د مانش کانال کنټرول په لاس کې ونیسي او د لوی پوځ (Grande Armée) لپاره خوندي لاره برابره کړي. د متفقینو بېړۍ د فرانسوي امیرالبحر پییر چارلز ویلینیو تر قوماندې لاندې د ۱۸۰۵ کال د اکټوبر په ۱۸ د هسپانیا په سویل کې د کادیز له بندر څخه حرکت وکړ. دوی د لارډ نیلسون په مشرۍ د برېتانوي بېړۍ سره چې په دې وروستیو کې د دغه ګواښ سره د مقابلې لپاره راغونډ شوي وو، په اطلس بحر کې د هسپانیې سویل لوېدیځ ساحل په غاړه، کیپ ټرافالګار ته نږدې مخامخ شول.
مخینه
مرستیال امیرالبحر پیري چارلز ویلینیو د لاتوش ترویل له مړینې وروسته د فرانسې د مدیترانې بېړیو قومانده په غاړه اخیستې وه. په ځواک کې زیات وړ افسران شته وو، خو دوی یا په بل ځای کې ګمارل شوي وو یا د ناپلیون له پامه غورځېدلي وو. ویلینیو په ۱۷۹۸ کال کې د نیل په جګړه کې د فرانسې له ماتې وروسته، د نیلسون او شاهي سمندري ځواک سره د مخامخ کېدو ځانګړې لېوالتیا نه وه ښودلې.
کادیز
کارنوالس د اګست په ۱۵ پرېکړه وکړه چې د مانش کانال د ساتنې له بېړیو څخه ۲۰ کښتۍ سویل ته ولېګي ترڅو په هسپانیه کې د دښمن له ځواکونو سره ښکېلې شي. دې کار کانال د لویو کښتیو له کمښت سره مخ کړ، چې د دې لیکې یوازې ۱۱ کښتۍ شته وې. دې لېګل شوي ځواک په ټرافالګار کې د برېتانوي بېړیو هسته جوړه کړه. دا بېړۍ د مرستیال امیرالبحر کالډر تر قوماندې لاندې د سپتمبر په ۱۵ کاډیز ته ورسېدې. نیلسون د سپتمبر په ۲۸ د قوماندې اخیستو لپاره د بېړیو سره یوځای شو.
د اکمالاتو وضعیت
ناپلیون د سپټمبر په ۱۶ په کاډیز کې فرانسوي او هسپانوي کښتیو ته امر وکړ چې په لومړي مناسب فرصت کې سمندر ته لاړې شي، د لیکې له اوو هسپانوي کښتیو سره بیا په کارټاخنا کې یوځای شي، ناپلس ته لاړې شي او هغه سرتېري چې د هغه د ځواک د پیاوړتیا لپاره یې لېږدول، کښته کړي. بیا که د شمیر له پلوه د کمو برېتانوي بېړیو سره مخ شول، پرېکنده جګړه وکړي.
کرونشتات پاڅون
مخینه
په ۱۹۲۰ زکال کې هغه مهال چې د روسیې کورنۍ جګړه پای ته ورسېده، بلشویکانو له نابودۍ سره د مخ هېواد مشري وکړه. د هغوی سور کمونیستي پوځ د پیټر ورانګل کمونېزم ضد سپین پوځ ته ماته ورکړه چې په دې سره دغه پوځ له پوځي پلوه د کروندګرو د هر ډول پاڅون ځپلو په موخه چمتو و، خو په عامه توګه دوی هم د ژوندانه په نه تحمل کېدونو شرایطو کې راګیر شول – قحطي، ناروغي، ساړه او ستړیا – چې د کلونو جګړو او د بلشویکانو د جنګي کمونېزم له پالیسیو یې سرچینه اخیسته. کروندګر هم د دولت له خوا د هغوی د ناچیزه محصولاتو په اخیستو چې په خوا کې یې د ډوډۍ او سون توکو په وېشل کېدونې ونډې کې هم کمښت رامنځته شوی و، د دولت د غوښتنو یا د هغوی د محصولاتو له ضبط کولو ناخوښه و.
عامه اداره
په متحده ایالاتو کې ملکي کارکوونګي او د علمي څانګو غړو لکه ووډرو ویلسن په ۱۹۸۰ کلونو کې د ملکي خدماتو اصلاحاتو ته وده ورکړه چې عامه اداره یې په علمي چاپېریال بدله کړه. خو "د شلمې پېړۍ تر نیمایي پورې او د آلماني د ټولنپوه ماکس ویبر د اداري تشکیلاتو د تیورۍ تر خپرېدو پورې" "د عامه ادارې له تیورۍ سره ډېره لېوالتیا موجوده نه وه". دا څانګه د خپلو ځانګړتیاوو پر بنسټ کثیر الرشتوي ده؛ چې د عامه ادارې د فرعي برخو لپاره د بېلابېلو وړاندیزونو له ډلې یې یو شپږ ستونونه وړاندې کوي، چې په کې بشري سرچیني، اداري تیوري، د پالیسۍ شننه، احصایه، بودجه، او د سلوک بڼه ګډون لري. عامه اداره د ادارې د لوی ډګر یوه برخه ده. په ساده ډول اداري تشکیلات ګڼل کېږي، همدارنګه اداري تشکیل د یوې ځانګړي سازماني بڼې په توګه نه یوازې په حکومت کې لیدل کېږي، بلکې په خصوصي او دریم سکتور (غیر دولتي بنسټونو، رضاکار بنسټونو، غیر انتفاعي بنسټونو، دولتي او غیر دولتي ګډو سازمانونو) کې هم شتون لري (Dhameja,2003, p.2). عامه اداره هغه ځانګه ده چې د خلکو د هوساینې لپاره د پالیسیو په تنظیم، ترتیب او اجرا ټینګار کوي. دا څانګه په سیاسي جوړښت کې د هغو موخو او اهدافو د ترلاسه کولو لپاره کار کوي، چې د سیاسي پرېکړه کونکو له لوري ټاکل کېږي. نو له همدې امله د عامه ادارې تمرکز په عامه اداري تشکیلاتو باندې را څرخېږي. دې موضوع د مینوبروک کنفرانس څخه وروسته چې په ۱۹۶۸ کال کې د سیراکوز په پوهنتون کې چې د ډوایټ والډو په مشرۍ په لاره اچول شوی و، خورا وده وکړه. دا هغه وخت و چې د نوې عامه ادارې مفهوم راڅرګند شو.
توماس ساس
توماس ساس (زوکړه: د ۱۹۲۰ زکال د اپرېل ۱۵ مه – مړینه: د ۲۰۱۲ زکال د سپټمبر ۸ مه) هنګري الاصله امریکايي ارواه پوه و. نوموړي د خپل مسلکي ژوند ډېری مهال د نیویارک په سیراکیوس ښارګوټي کې د نیویارک د اپ سټېټ طبي پوهنتون د ارواه پوهنې د ښوونکي په توګه خدمت وکړ. نوموړی چې د ټول ژوند لپاره د متحده ایالاتو د ارواه پوهنې د ټولنې غړی او همدارنګه د امریکا د اروايي څېړنو د ټولنې غړی و؛ د اروايي درمنلې د اخلاقي او علمي بنسټ د ټولنیز منتقد په توګه پېژندل کېده ځکه چې نوموړي په معاصره ټولنه کې طبابت او علم پالنه د ټولنیز کنټرول په موخه ګڼل. د اروايي ناروغۍ د افسانې (The Myth of Mental Illness؛ ۱۹۶۱ زکال) او د لیونتوب د جوړېدو (The Manufacture of Madness؛ ۱۹۷۰ زکال) تر نومونو لاندې د هغه اثارو د نوموړي د یو شمېر استدلالونو څرګندويي کوله.
ژوند
د اروايي درملنې اړوند د ساس لیدلوری د فریګیس کارینتي د لیکنو تر اغېز لاندې و.
مړینه
ساس د ۲۰۱۲ زکال د سپټمبر په ۸مه په خپله خپل ژوند ته پای ټکی کېښود. هغه وړاندې را لوېدلی و او اړ و څو له دوامداره دردونو سره ژوند وکړي. ساس په خپلو لیکنو کې د ځان وژنې د حق اړوند استدلالونه کول.
د ساس اصلي استدلالونه
ساس په دې باوري شوی و چې رواني ستونزې استعاري ځانګړنې لري او له هغو څخه په اروايي درملنه کې ګټنه زیان اړونکې ده. نوموړي دا خپله دنده بلله چې په دغه برخه کې ټول هغه بنسټونه، مشروعیت بخښونکي چارواکي او هغه څه چې ده د هغوی پراخه واک باله او د اروايي ډاکټرانو، د اروايي درملنې د ټولو متخصصینو، د اروايي روغتیا د قوانینو، محاکمو او احکامو له خوا یې ملاتړ کېده؛ نامشروع وښيي.
د حضرت بابا آدم (ع) او حضرت علي کرم الله وجهه
د حضرت بابا آدم (ع) توسل :
له جنته د حضرت آدم (ع) او بي بي حوا شړل كېدل د قرآن له مهمو كيسو ده او داسې څوك به نۀ  وي،چې پدې باب معلومات ونلري. حضرت آدم او بي بي حواچې له جنته وشړل شول او ځمكې ته استوګنې ته راولېږدول شول؛نو حضرت آدم (ع) په كلونو كلونو وژړل،چې څښتن يې وبښي،تردې چې پر حضرت محمد (ص)، حضرت علي (ک) ، حضرت فاطمې بي بي، امام حسن او امام حسين يې توسل وكړ او توبه يې ومنل شوه. د " فَتَلَقَّى آدَمُ مِن رَّبِّهِ كَلِمَاتٍ فَتَابَ عَلَيْهِ إِنَّهُ هُوَ التَّوَّابُ الرَّحِيمُ " آيت هم دې موضوع ته اشاره كوي. (بقره 37 آيت). پدې باب روايتونو ته پام وكړئ :
د المان اقتصاد
د المان اقتصاد د ټولنيز بازار خورا پرمختللی اقتصاد دی. دا هېواد په اروپا کې تر ټولو لوی ملي اقتصاد لری، چې د اومه کورني ناخالص توليد له مخې د نړۍ څلورم او پېرودلو وړتيا د برابرۍ “PPP” ناخالص کورني توليد له مخې پينځم اقتصاد دی. د پيسو نړيوال صندوق له نظره دا هېواد په ۲۰۱۷ ز کال کې دې د يورو سيمې د ٪۲۸ ځواب ويونکی و. المان د اروپايي ټولنې او يوروزون بنسټګر غړی دی.
المان د سوداګريزو چارو لپاره د نړۍ غوره سيمه ده. د نړۍ د مخکښ سوداګريزو نندارتونونو نږدې دوه پر درې برخه په المان کې تر سره کېږي. تر ټولو لويې کلنې نړيوالې سوداګريزې نندارې او ناستې په بېلابېلو الماني ښارونو لکه Hanover, Frankfurt, Cologne, Leipzig او Düsseldorf کې تر سره کېږي.
د صنعتي کېدلو دوره
په ۱۹۳۴ ز کال کې د “Deutscher Zollverein” (الماني ګمرکاتو اتحاديې) جوړېدل او د اورګاډي سيستمونو پراختيا د المان د صنعتي پرمختګ او سياسي اتحاديې اصلي چلونکي وو. له ۱۸۳۴ ز کال څخه د “Kleindeutshland” الماني دولتونو د زياتېدونکي شمېر تر منځ د تعرفې خنډونه له منځه وړل شوي وو. په ۱۸۳۵ ز کال کې د هېواد د رېل لومړۍ پټلۍ د “Nuremberg” او “Furth” فرانکوني “Franconian” ښارونه سره وتړل. دا خورا بريالي ثابت شول، چې د ۱۸۴۹ ز لسيزه په ټولو الماني ايالتونو کې د اورګاډي پټلۍ وې. د ۱۸۴۵ او ۱۸۷۰ ز کالونو تر منمځ د رېل ۸۰۰۰ کېلو متره (۵۰۰۰ ميل) ليکه جوړه شوه او په ۱۸۵۰ ز کال کې المان د لېږد رالېږد خپل وسايل جوړول. د وخت په تېرېدلو سره نور الماني ايالتونه هم د ګمرکاتو له اتحاديې سره يو ځای شول او د خپلو رېل پټليو په نښلولو يې پيل وکړ، چې د هېواد له څنډو سره نښتل يې پيل کړل. د ازادې سوداګرۍ وده او په ټول جرمني کې د رېل نظام يا سيستم اقتصادي پرمختګ پياوړی کړ، چې د سيمه ييزو توليداتو لپاره يې نوي بازارونه پرانېستل، د منځنيو مديرانو ګډ شرکت يې جوړ کړ، د انجنيرانو، معمارانو او ماهر ماشين پوهانو تقاضا يې زيآته کړه او د ډبرو سکارو او اوسپنې برخو کې پانګونه وهڅوله.
سياست او ټولنې ته په پام کې سره د ۱۸۸۱ او ۱۸۸۹ ز کالونو تر منځ لومړي وزير اوتو اون بسمارک “Otto von Bismarck” قوانين رامنځته کړل، چې ټولنيزه ډاډګيرنه يا بيمه يې برابره کړه او د کار کولو حالتونو ته يې وده ورکړه. نوموړي د نړۍ پينځم مرستندويه دولت رامنځته کړ. المان لومړنی هېواد و چې د نړيوالې روغتيايي پاملرنې، اجباري زده کړو، د ناروغۍ بيمې، د پېښې بيمې، د معلومليت بيمې او د تقاعد امتياز په ګډون يې د ټولنيزې بيمې خپرونې وړاندې کوي. د دې تر څنګ د دولت د نړيوالو زده کړو سياست په پايله کې المان د نړۍ په کچه د لوست لوړه کچه (۹۹٪) تر لاسه کړه، چې هېواد ته يې زيات انجنيران، کيمياپوهان، نظرپوهان، فابريکو لپاره په کار پوه کارکونکي، په کار پوه مديران، پوه بزګران او په کار پوه فوځي غړي او د شمېر د برخې اداره کوونکي وړاندې کړل.
المان د فولادو د توليد برخه کې په ۱۹۰۰ ز کال کې له برتانيې او متحده ايالتونو څخه مخکې شو. د دې هېواد اقتصادي حيرانونکې پېښه له ۱۸۵۰ ز کال کې له ۳۵ ميليون څخه په ۱۹۱۳ ز کال کې ۶۷ ميليون پورې د نفوس بې مخينې ودې له مخې هم پياوړی شو. په ۱۸۹۵ څخه تر ۱۹۰۷ ز کال پورې په ماشين جوړونې برخه کې د بوخت کارکوونکو شمېر دوه برابره او له نيم ميليون څخه يو ميليون څخه زيات ته لوړ شو. په ۱۹۱۰ ز کال کې يوازې ۴۰ المانيانو په کليوالي سيمو کې ژوند کاوه، چې دا د سترواکۍ په رامنځته تګ (زېږېدنه) کې له ٪۶۷ څخه ټيټه کچه ده. صنعت په ۱۹۱۳ ز کال کې د ناخالص کورني توليد ۶۰ سلنه جوړوله. الماني کيمياوي صنعت د نړۍ خورا پرمختللی صنعت شو او په ۱۹۱۴ ز کال کې دې هېواد د نړۍ نيمايي برېښنايي وسايل توليدول.
د حضرت علي په هکله نازل شوي آيتونه
د پورتني ايت تفسير:
وګورئ : 1 _ ابن اثير، اسدالغابه؛ د امير المومنين د حالاتو شرح، 4ټوك، 25مخ. 2 _ بيضاوي،تفسير بيضاوي؛ 1ټوك، 141مخ كې تر پورتني آيت لاندې .3 _ الحموئي (حمويني )،فرائد السمطين؛ لومړى ټوك، 356مخ، 66باب، 282حديث.4 _ فخر رازي؛ كبيرتفسير ؛ 7ټوك، 89مخ او په بل چاپ كې په 7ټوك، 83 مخ كې تر پورتني آيت لاندې .5 _ حافظ الحسكاني ، شواهد التنزيل؛ لومړى ټوك، 115مخ، 163حديث.6 _ ابن مغازلي؛ مناقب امير المومنين؛ 325حديث، 280 مخ .7 _ سيوطي، تفسير الدارالمنثور؛ لومړى  ټوك، 374مخ كې تر پورتني آيت لاندې .8 _ ګنجي شافعي، كفاية الطالب؛ 62باب ، 232 مخ.9 _ شيخ سليمان قندوزي حنفي؛ ينابيع المودة : 250مخ.10 _ ابن كثير پخپل تفسير كې ؛ لومړى  ټوك، 326مخ كې تر پورتني آيت لاندې .11 _ زمخشري، د كشاف تفسير؛ لومړى  ټوك، 319مخ كې تر پورتني آيت لاندې .12 _ خوارزمي، مناقب ؛ 17 فصل، 190مخ.
ب : حضرت ابن عباس د "يا ايها الرسول بلغ ما انزل اليك من ربك" آيت په هکله  وايي:(( دحضرت علي په هکله نازل شو؛څښتن پر خپل رسول امر كړى دى  چې د حضرت علي په هکله تبليغ وكړه. بيا پېغمبر اکرم د حضرت علي  لاس ونيو او ويې ويل:(( د چا چې زه مولى  يم؛نو علي يې هم مولى او ولي دى؛خدايه! ددښمنانو  يې دښمن او د دوستانو يې دوست اوسه.))
"حافظ الحسكاني" په "شواهد التنزيل" كې د غدير تر روايت لاندې پخپل سند له حضرت ابي سعيد خدري داسې رانقلوي او ليكي: دا آيت چې پر پېغمبر نازل شو؛نو رسول الله مبارک وويل :(( الله اكبر دې وي د دين په پوره كېدو، د نعمت په تمامېدو، زما له رسالته د څښتن پر خوشحالېدو او تر ما وروسته د علي  پر ولايت باندې  . ))
وګورئ :1 _ حافظ حسكاني، شواهد التنزيل ؛ 1 ټوك، 157 مخ، 211 حديث. 2 _ حمويى (حمويني ) ، فرائد المسطين؛ لومړى ټوك، 74مخ، 12باب. 3_ ابن كثير پخپل تفسير كې تر پورتني آيت لاندې2ټوك، 491مخ او بل چاپ ؛ 2ټوك، 14مخ او همداسې؛ البدايه والنهايه ؛ 7ټوك، 347 مخ. 4 _ ګنجي شافعي؛ كفاية الطالب؛ 62 باب،او 62 مخونه. 5 _ ابن مغازلي شافعي، مناقب امير المومنين؛ 19مخ ،  24 حديث. 6 _ شيخ سليمان قندوزي حنفي؛ ينابيع المودة : 38 باب، 135 مخ. 7 _ سيوطي ، تفسير الدرالمنثور؛ 2ټوك، 284 مخ كې تر پورتني آيت لاندې. 8 _ حافظ ابي نعيم اصبهاني د "ما نزل فى القرآن فى علي " په كتاب كې تر پورتني آيت لاندې. 9 _ خوارزمي ، مقتل؛ لومړى  ټوك، 4فصل، 47مخ او مناقب امير المومنين؛ 14فصل، 80 مخ.
ب:"حافظ ابونعيم اصبهاني" او نورو هم دا روايت پخپلوكتابونو كې راوړي دي:(( له حضرت ابن عباس څخه روايت دى،چې د "انما انت منذر..." آيت په هکله يې وويل:پېغمبر اکرم  وويل:(( زه "منذر" يم او علي "هادي" دى. علي ! هدايت شوي به ستا په واسطه هدايت كېږي.))
اتم آيت :  اجعلتم سقايه الحاج  و عماره المسجد الحرام.( توبه_19)
آيا  حاجيانو ته اوبه وركول او د مسجدالحرام د تعميركوونكي مقام له هغه چا سره يو شانته بولئ چې پر خداې او د قيامت پر ورځ يې ايمان راوړى او دهغه په لار  كې يې جهاد كړې دى  نه هېڅ كله د دوى مقام د څښتن په نزد يو شانت ندى  او څښتن ظالمانوته سمه لار نه ښيى.
الف : له حضرت ام سلمې بي بي روايت دى:((د تطهير آيت زما په كوركې نازل شو او د نزول پر مهال يې دا اووه تنه په كوركې وو:حضرت جبرائيل، ميكائيل (او پېغمبر ) علي،فاطمه،حسن او حسين او زه د وره په څنګ كې ولاړه وم؛ و مې ويل: رسول الله! آيا زه له اهل بيتو نۀ يم؟ پېغمبر اکرم وويل: تۀ غوره يې؛خو د پېغمبر د ښځو په ډله كې راځې. ))
قربى څوك دي؟
پدې  باب لاندې روايتونه تر كتنې لاندې نيسو:
((پر آل محمد" عاشق مړ به شهيد له دنيا تللاى وي.خبر اوسئ ! پر آل محمد عاشق مړ به له توبې سره له دنيا تللاى وي. خبر اوسئ ! پرآل محمد عاشق مړ به له پوره ايمان سره له دنيا تللاى وي.خبر اوسئ!پر آل محمد عاشق مړ باندې  به د مرګ پرېښته د جنت زېرې كوي او بيا پرې د "نكر او منكر" پرېښته هم د جنت زېرې كوي. خبر اوسئ ! پر آل محمد عاشق مړ به د ناوې غوندې په درناوي،جنت ته وړل كېږي. خبر اوسئ ! پر آل محمد عاشق مړ ته به په قبر كې د جنت پر لور دوه ورونه پرانېستل کېږي.خبر اوسئ! پر آل محمد عاشق د مړي قبر به د پرېښتو زيارت وي.خبر اوسئ ! پر آل محمد عاشق مړ  پر سنت او جماعت له دنيا تللاى وي.خبر اوسئ ! څوك، چې له آل محمد سره په كينه او دښمنۍکې له دنيا ولاړ شي؛نو د قيامت پر ورځ به يې ورته پر تندي ليكلي وي:د څښتن له رحمته ناهيلې.خبر اوسئ ! څوك،چي له آل محمد سره په كينه او دښمنۍ کې له دنيا تللاى وي؛نو كافر به مړ شوى وي.خبر اوسئ څوك،چې له آل محمد سره په كينه او دښمنۍ کې مړ شي؛نو د جنت بوي به پرې و نۀ لګي. ))
(("آل محمد" هغوى دي، چې له پېغمبر اکرم سره يې اړيكې ټينګې وي او پدې كې شك نشته،چې فاطمه بي بي،علي (ک)،امام حسن او امام حسين تر ټولو زيات له پېغمبر اکرم سره ټينګ پيوند لري.له بېلابېلو احاديثو په استناد سره ويلى شم،چې دا خبره د كاڼي كرښه ده؛نو پکار ده چې هغوى ته "آل محمد" ووايو.))
= ((فَمَنْ حَآجَّكَ فِيهِ مِن بَعْدِ مَا جَاءكَ مِنَ الْعِلْمِ فَقُلْ تَعَالَوْاْ نَدْعُ أَبْنَاءنَا وَأَبْنَاءكُمْ وَنِسَاءنَا وَنِسَاءكُمْ وَأَنفُسَنَا وأَنفُسَكُمْ ثُمَّ نَبْتَهِلْ فَنَجْعَل لَّعْنَةُ اللّهِ عَلَى الْكَاذِبِينَ =هغوى (د نجران نصاراوو) ته ووايه: راشئ موږ  به خپل زامن راوغواړو او تاسې خپل، موږ  به خپلې ښځې او تاسې خپلې، موږ  به خپل نفسونه او تاسې خپل راوغواړئ؛ نو هله به مباهله وكړو او پر دروغجنو باندې  به د څښتن لعنت وواي.)) (سوره آل عمران 61 آيت) =
(( ورور مې ستاسې خوا ته در روان دى .)) بيا يې لاس كعبې ته ونيو او پخپل لاس يې د كعبې دېوال وواهه او ويې ويل:(( قسم پر هغه،چې ژوند او مرګ يې په لاس كې دى، هغه او پلويان به يې د قيامت پر ورځ رستګار وي او بيا يې وويل: پر څښتن قسم،هغه تر تاسې ټولو مخكې ايمان راوړ،له څښتن سره پر كړې ژمنه او د څښتن د امر په منلو كې تر تاسې ټولو غوره دى، له خلكو سره پر عدالت چلن او د بيت المال په مساوي وېش كې په تاسې كې تر ټولو غوره دى او له څښتن سره د هغه شان او منزلت تر تاسې ټولو زيات دى.)) حضرت جابر وايي: همداوخت و،چې څښتن (د پېغمبر اکرم  د خبرو د تصديق لپاره) دا آيت نازل كړ. تر هغې وروسته به، چې حضرت علي په اصحابوكې راروان و؛نو اصحابو به ويل:تر ټولو غوره مخلوق راغى.
ب: نورو مفسرانو لاندې  روايت راخستې دى :
= ((يَا أَيُّهَا النَّبِيُّ حَسْبُكَ اللّهُ وَمَنِ اتَّبَعَكَ مِنَ الْمُؤْمِنِينَ = ( انفال:٦٤) =
= د آيت توضيح: = پدې ايت كې څښتن تعالى حضرت محمد(ص) ته د منافقينو او كينه كښو د پيژندګلنې لار ښيي؛هغوى څنګه له خبرو پېژندل کېدل؟روايات پدې   باب وايي چې منافقينو له حضرت علي سره په زړۀ كې كينه درلوده، چې د پېغمبر اکرم  په ژوند يې نۀ ښكاره کوله؛نو همدا وو چې كله كله به يې په احتياط په حضرت علي پسې بدې ردې ويلې؛خو ددې آيت په نازلېدو، څښتن د هغوى ناپاكه څېرې يې ټولو ته وروښوولې. پدې باب لاندې روايتونو ته پام وكړئ :
له سدى روايت دى،چې حضرت ابن عباس د"صالح المومنين" په هکله    وويل:" صالح المومنين"، "حضرت علي  بن ابيطالب" دى.
پدې  باب لاندې  روايتونو ته پام وكړئ:
وګورئ :1 _ حموي، فرائد المسطين؛ لومړى ټوك، 79مخ، 14باب.2 _ حافظ حسكاني، شواهد التنزيل؛ 787 ګڼه، 2ټوك، 106مخ، لومړى چاپ.3 _ ذهبي د علي  بن حاتم په شرح كې له ميزان الاعتدال نه په 5802ګڼه كې، 3ټوك، 118مخ.4 _ ګنجي  شافعي، كفاية الطالب؛ 62باب، 247مخ.5 _ شيخ سليمان قندوزي حنفي؛ ينابيع المودة : 37باب، 133مخ او همداسې؛ د همغه كتاب د مناقب السبعون باب، 282مخ، 51حديث.6 _ خوارزمي ، مناقب؛ 17فصل، 195مخ.7 _ هيثمي، صواعق المحرقه؛ 89مخ او همداسې؛ لسان الميزان ؛4ټوك، 211مخ.8 _ ابن جوزى، تذكره الخواص؛ 2باب، 21مخ.
هماغومره چې كافرانو له مسلمانانو سره كينه درلوده څښتن هغوى ناهيلې وګرځول، بې لدې چې كوم خېر او غنيمت ور پر برخه كړي، څښتن پدې   ميدان كې مومنان له جګړې بې نيازه كړل ( د هغوى مرسته يې وكړه او بريا يي پر برخه شوه) او څښتن قوي او ناماتى دى.
ب: له حضرت عبدالله بن مسعود نه روايت دى:حضرت علي چې عمروبن عبدو وواژه؛نو څښتن  د "و كفى الله المومنين القتال" آيت د حضرت علي  په هکله  نازل كړ.
الف:له حضرت ابن عباس څخه روايت دى:له " مرج البحرين يلتقيان" نه مطلب "حضرت علي"  او "حضرت فاطمه بي بي"  دي او له "بينهما برزخ لا يبغيان" نه مطلب " پېغمبر " دى  او له "يخرج منهم لولو و  المرجان" نه مطلب "امام حسن" او "امام حسين" دي.
څوک صادقين دي ؟
له حضرت ابن عباس نه د(( يَا أَيُّهَا الَّذِينَ آمَنُواْ اتَّقُواْ اللّهَ وَكُونُواْ مَعَ الصَّادِقِينَ)) آيت په هکله  روايت دى: (؛يعنې) حضرت علي او اصحاب يې صادقين دي.
حضرت علي او د حضرت نوح (ع) بېړۍ
حضرت علي او د حضرت نوح (ع) بېړۍ
O my God, my helper.Keep my hand with mercy and with your holybodies:Mohamad ,Alia , shabbar , fatema .They all are biggests and houourables .The world  established  for them. Help me by  their names. you can reform to right.
پلانک قانون
په فزیک کې د پلانک قانون د یو تور جسم په واسطه د انعکاس کېدونو الکترومقناطیسي تشعشعاتو کثافت/تراکم د T په ټاکلې تودوخه کې د حرارتي تعادل پر مهال توصیف کوي، هغه مهال چې د مادې هېڅ خالص جریان یا د بدن او چاپېریال ترمنځ انرژي شتون نه لري.
د تور جسم وړانګې
هغه جسم چې له بل محیط سره د ε = 1 لرونکی وي او همدارنګه ټول تشعشعات په ځان کې جذب کړي، تور جسم دی. د یو تور جسم سطحه کولای شي د یوې لویې خونې په دیوال کې د یوه کوچني سوري په ویستلو چې د یو ډول تودوخې او تیاره دیوالونو په لرلو سره چې د هر موج په اوږدوالي کې په بشپړه توګه انعکاس وه نکړي رامنځته کړو. د تعادل په حالت کې د دغه ځای داخلي تشعشعات د پلانک د قانون له مخې توصیف کېږي، هماغه ډول چې تشعشعات یې له دغه کوچني غار څخه وزي.
په انجيل كې د حضرت علي نوم
In the language  of oldest and present  habrew the word “ALLIA” or “AILLE” is not in the meanings of God  or Alla but this  word  is showing that  in next  and last time of this  world any one will become nominates allia or  ailee
حضرت علي او حضرت سليمان (ع)
الله
يا حاسن! اضومظع = حسن! كرم وكړه.
امو سليمن صوه عئخب زالهداد اقتا = دا سليمان اوس ددې  پنځو تنو په نوم استغاثه كوي.
تابو امبېکي
د امبېکي سیاسي زوال د ۲۰۰۷ز کال په ډسمبر کې د ANC پولکوین کنفرانس کې پیل شو، دا هغه مهال و، چې زوما د ANC مشر وټاکل شو. د ملي مشر په توګه د امبېکي موده د ۲۰۰۹ز کال تر جون پورې پای ته نه وه رسېدلي، خو د ۲۰۰۸ز کال د سپټمبر په ۲۰مه یې اعلان وکړ، چې هغه به د ANC د ملي اجرائیوي کمېټې په غوښتنه استعفا ورکړي. د امبېکي د «بیا رابللو» پرېکړه د افریقا په ملي کانګرس پورې اړونده وه، چې د همغې میاشتې په لومړیو کې صادره شوه، قاضي کریس نیکولسن په ملي څارنوالۍ او په ځانګړې توګه د زوما پر وړاندې د فساد تورونه ناسم ګڼي او په سیاست کې یې ناسمه لاسوهنه بولي. د نیکولسن پرېکړه د ۲۰۰۹ز کال په جنورۍ کې د استیناف د سترې محکمې له خوا رد شوه او تر دې وروسته، کې ګلیما موتلانته د امبېکي ځایناستی وټاکل شو.
رالف سټکپول
رالف وارډ سټکپول (زوکړه: د ۱۸۸۵ زکال د مۍ لومړي نېټه – مړینه: د ۱۹۷۳ زکال د ډسمبر ۱۰ مه) امریکايي مجسمه جوړونکی، نقاش، د دیوالونو نقاش، حکاک، د هنرونو تدریس کوونکی او د ۱۹۲۰ مې او ۱۹۳۰ مې لسیزې پر مهال د سانفرانسېسکو مخکښ هنرمند و. سټکپول په هنر او همدارنګه په ټولنیزې واقعیت پالنې کې ښکېل و؛ په ځانګړې توګه د لوی اقتصادي ناورین پر مهال کله چې نوموړي د عمومي هنري آثارو په پروژه، د هنري آثارو د پراختیا په برخه کې د فدرال هنرونو په پروژه او د مالیې وزارت د نقاشۍ او مجسمې جوړونې په برخه کې کار کاوه. سټکپول مسئولیت درلود چې معمار تیموثی ال پفلویجر وهڅوی څو د دیوالونو مکسیکويي نقاش دیه ګو ریورا سانفرانسیسکو ته راولي او د ۱۹۳۰ او ۱۹۳۱ زکلونو پر مهال د سانفرانسیسکو د اسهامو د بازار او د هغو اړوند اداري ماڼۍ کې کار وکړي. د هغه زوی پیټر سټکپول مشهور فوټوژورنالېست/خبري انځور ګر شو.
بت (بت) ړنګوونه
پداسې حال کې چې بت ړنګوونه ممکن د یوه بېل دین پیروانو له خوا ترسره شي، چې معمولا د همدې دین د فرقو ترمنځ د مذهبي شخړو پایله ده. دا اصطلاح د بیزانس بت ماتونې څخه سرچینه اخلي، هغه مبارزې چې په بیزانسي سترواکۍ کې د ۷۲۶ میلادي کال څخه تر ۸۴۲ میلادي کال پورې د دیني نښو د پلویانو او مخالفینو ترمنځ وې. د بت ماتونې درجې د دینونو او د څانګو په منځ کې یې زیات توپیر لري، خو د ابراهیمي دینونو په څېر په هغو دینونو کې ډېرې پیاوړي دي چې د بت پرستۍ مخالفت کوي، د دیني مفهوم څخه باندې، بت ړنګوونه هغو غوځنګونو ته ویل کېدی شي د یوې آیډیالوژۍ یا لامل نښې پراخې وېجاړې وکړي، لکه د فرانسې د انقلاب په اوږدو کې د سلطنتي نښو وېجاړونې.
لرغونی دوران
د برونزو په دوران کې، د بت یا نښو د ماتونې ترټولو مهمه پېښه په مصر کې د عمارنه دورې په په اوږدو کې رامنځ ته شوه، په دې دوره کې آخناتون، چې په خپله نوې پلازمېنه، آختاتون کې مېشت ؤ، د دودیزو خدایانو په وړاندې د نازغمۍ د مبارزې او په دولتي واحد پرسته دود باندې د نوي ټینګار ترڅنګ چې په آتن خدای، د لمر سترګه باندې تمرکز کوي، د مصر په هنري طریقو کې د پام وړ بدلون رامنځته کړ، چې په پایله کې یې زیاتره معبدونه او تاریخي آثار وېجاړ شول:   "آخناتون د زاړه دین او د آمون ځواکمنو پادریانو په وړاندې په بغاوت کې د مصر د ټولو دودیزو خدایانو د له منځه وړلو امر وکړ. هغه شاهي چارواکي واستول ترڅو په قبرونو، د معبد په دېوالونو او لوحو باندې د آمون او نورو معبودانو د نومونه هره نښانه تراش او له منځه یوسي ترڅو د خلکو په فکرونو کې ځایناستی کړي چې آتن یو رېښتینی خدای ؤ."د آخناتون عامه نښانې د هغه له مړینې وروسته ژر له منځه یوړل شوې. جان اسمان د لرغونو مصریانو او د بني اسرائیلو په پرتله کولو سره داسې لیکي:   "د مصر لپاره ترټولو لوی ډار د فرقې د انځورونو وېجاړول یا تښتول وو. د بنی اسرائیلو له نظره د انځورونو جوړول د الهي شتون د له منځه وړلو په معنی وو؛ د مصریانو له نظره د انځورونو په له منځه وړلو سره همدا اغېزه لاسته راتله. په مصر کې بت ړنګوونه تر ټولو ناوړه دیني جرم ؤ. په اسرائیلو کې ترټولو لوی دیني جرم بت پرستي وه. په دې برخه کې اوسارسیف چې مستعار نوم یې آخناتون ؤ، بت ماتوونکی، او همدارنګه زرین خوسکی، د بت پرستۍ بېلګه یو له بل سره متضاد دي او د تعجب ځای دی چې هارون په آسانۍ سره د دیني مجرم ونډې څخه ډډه کولی شوی. ډېر احتمال لري چې دې دودونو تر متقابل نفوذ لاندې وده کړې. په دې برخه کې په نهایت کې موسی او آخناتون نږدې تړاو وموند."
د بیزانس دوران
د بیزانس په سترواکۍ کې په ۶۹۵ کال کې د پام وړ یو بدلون راغی، په دې کال کې د دوهم جسټینین حکومت د سترواکۍ د سرو زرو سکو په مخ باندې د مسیح د ټول مخ انځور اضافه کړ. دا بدلون د دې لامل شو چې خلیفه عبدالملک د هغو بیزانسي سکو ډولونه بند کړي چې هغه مخکې منلې وې. ده د یوې بشپرې اسلامي سکې ضرب یوازې د توریو سره پیل کړ. د روحاني مشر جرمنوس له لوري یو لیک چې د ۷۲۶ کال څخه  وړاندې دوو بت ماتکوونکو سرپادریانو ته لیکل شوی ؤ، داسې په کې لیکل شوي "اوس ټول ښارونه او زیاتره خلک د دې مسلې پر سر د پام وړ ناکراره دي،" خو د دې بحث په اړه لږ لیکل شوي شواهد موجود دي.
حضرت ابراهیم علیه السلام او حضرت علي کرم الله وجهه
حضرت ابراهيم خليل الله (ع) او حضرت علي:
حضرت جابر له امام صادق نه روايت كوي:څښتن تعالى چې حضرت ابراهيم ته ملكوت وښود؛نو د عرش په څنګ كې رڼا وليده او له خدايه يې ددې رڼا پوښتنه وكړه:څښتن ورته وويل:((دا رڼا "محمد" دى،چې په مخلوقاتو كې مې غوره دى.)) بيا يې د هغې رڼا په هکله چې وپوښتل چې د "محمد" د رڼا په څنګ كې وه؛ورته وويل شول چې هغه "علي بن ابيطالب" زما د دين مرستندوى دى. بيا يې د هغو دوو رڼاګانو په هکله پوښتنه وکړه، چې د دوى په څنګ كې وې ؟ ورته وويل شول:هغه "فاطمه" ده، چې دوستان يې له اوره ژغورل شوي دي او هغه دوه يې ځامن "حسن" او "حسين" دي. بيا حضرت ابراهيم وويل: يو څو نورې رڼاګانې يې هم په څنګ كې وينم؟ ورته وويل شول:هغوى امامان دي،چې د علي او فاطمې له ځوځاته دي.حضرت ابراهيم وويل:خدايه!د هغو پينځه تنو په خاطر يې راوپېژنه.څښتن ورته وويل: لومړى يې علي  بن الحسين ، ورپسې يې زوى  محمد، ورپسې يې زوى  جعفر، ورپسې يې زوى  محمد، ورپسې يې زوى علي، ورپسې يې زوى  حسن او ورپسې د هغه زوى  حجت مهدي دى.
په نیوزلنډ کې د ښځو د رایو کارولو حق
لومړنۍ مبارزې
په نیوزلنډ کې د ښځو د رایې کارولو د حق غوښتنې خوځښت د ۱۹ مې پېړۍ په وروستیو کې، د بریتانوي امپراتورۍ په نورو برخو او د امریکا له متحده ایالاتو څخه د الهام په اخیستو پیل شو. د رایو کارولو حق تر ډېره د ټولنیز اخلاقو د ښه کېدو، د ښځو د خوندیتوب او د ژوندانه د کیفیت د لوړاوي لپاره لار بلل کېده. له همدې امله، ددې خوځښت مبارزه د الکولو د کارولو ضد خوځښت سره تړلې وه. هغه موضوع چې له امله یې په دغه مقاومت د پام لامل وګرځېد، کوم چې سیمه ییزو مطبوعاتو د یو خالصانه او سختو قوانینو لرونکي خوځښت په توګه معرفي کاوه. ددوی هڅې ددې لامل شوې چې یو شمېر سیاستوال، لکه له سویلي داندین څخه د پارلمان غړی هنري پیش د الکولو له تولید ملاتړ او د ښځو له رایو ورکولو سره مخالفت وکړي.
د فرانسې دویمه سترواکي
بهرنۍ پالیسي
فرانسې له ۱۸۶۱ زکال څخه تر ۱۸۶۵ زکال پورې د امریکا د کورنۍ جګړې پر مهال په رسمي ډول بې پلویتوب غوره کړه او هېڅکله یې هم د امریکا کنفدرال ایالات په رسمیت وه نه پېژندل. متحده ایالاتو ګواښ وکړ چې د هغو په رسمیت پېژندل د جګړې د اعلان په معنی دی. ورته مهال د نساجۍ صنعت سویلي پنبې ته اړتیا لرله او ناپلیون په مکسیکو کې د سترواکۍ جوړولو هیله لرله، هغه چې په پراخه کچه د کنفدراسیون تر ملاتړ لاندې وه. ورته مهال نورو فرانسوي سیاسي مشرانو لکه د بهرنیو چارو وزیر اډوارډ ټووېنل له متحده ایالاتو ملاتړ کاوه. ناپلئون له کنفدارسیون سره مالي مرسته وکړه او تر هغه مهاله چې بریتانیا ورسره هوکړه ونکړه له فعالې مداخلې یې ډډه وکړه، په داسې حال کې چې لندن په هغو کې مداخله تل رد کړې. سترواک دې ته متوجه شو چې له متحدینو پرته له متحده ایالاتو سره د فرانسې جګړه فاجعه جوړونکې کېدای شي.
رائول الفونسین
بهرنۍ پالیسي
الفونسین د ارجنټاین لومړنی ولسمشر و چې شوروي اتحاد ته یې رسمي سفر درلود.
سوکراتي تېروتنه
تعریفي غلطي (کله ناکله تر سوکرات وروسته د سوکراتي تېروتنې په نوم یادیږي) یو غير رسمي غلطي يا تېروتنه ده چې په 1939 کې د ویلیم فرانکینا لخوا پېژندل شوې، او هغه تېروتنې ته وايي چې د یو ملکیت تعریف د بل په شرایطو کې شامل دی.
د کاناډا او متحده ایالاتو اړیکې
جسټن ټروډو او ډونالډ ټرمپ (جنوري ۲۰۱۷ – جنوري ۲۰۲۱)
وروسته له هغه چې ډونالډ ټرمپ د متحده ایالاتو د ۲۰۱۶ز کال ولسمشریزې ټاکنې وګټلې، ټروډو هغه ته مبارکي ورکړه او هغه ته یې بلنه ورکړه چې په لومړي فرصت کې کاناډا ته سفر وکړي. لومړي وزیر ټروډو او ولسمشر ټرمپ په رسمي ډول د لومړي ځل لپاره په سپینه ماڼۍ کې د ۲۰۱۷ز کال د فبرورۍ په ۱۳مه کې د ټرمپ له لوړې نږدې یوه میاشت وروسته سره ولیدل ، خو ټرمپ له کاناډا سره د چهارتراشو باندې د تعرفو لګولو له امله اړیکې خرابې کړې.
ښاري دولت (خپلواک ښار)
زیاتره غیر-حاکم ښارونه په پراخه کچه له خپل اختیارۍ څخه خوند اخلي، او ځینې وختونه ښار دولتونه ګڼل کېږي. هانګ کانګ، مکائو او د متحده عربي اماراتو غړي - په ځانګړې توګه دوبۍ او ابو ظبي – زیاتره دا ډول ښارونه ګڼل کېږي.
انټرنېټ ته لاسرسی
انټرنېټ ته لاسرسی د کمپيوټري ټرمینالونو، کمپیوټرونو او نورو ډیوایسونو یا دستګاوو له لارې انټرنېټ او د ایمېل او وب نړیوالې شبکې په څېر خدمتونو ته د افرادو او سازمانو وړتیا ته ویل کېږي. انټرنېټ ته لاسرسی د انټرنېټي خدمتونو د وړاندې کوونکو له‌خوا پلورل کېږي چې اتصال یا پیوستیا د ډېټا د لېږد په بېلابېلو کچو سره د شبکې د بېلابېلو ټکنالوژيو له لارې وړاندې کوي. د ښاروالۍ د ګڼو بنسټونو په ګډون ډېری سازمانونه په وړیا ډول انټرنېټ ته د بې سیمه یا وایرلېس لاسرسي خدمتونه وړاندې کوي.
موریس اشر
هغه د خپل کار په لومړیو کې له طبیعت څخه الهام واخیست او د حشراتو، مناظرو او په ډبرو کې د راشنه کېدونکو ګلانو په څېر د بوټو اړوند یې څېړنې ترسره کړې او له ټولو هغو څخه یې د خپلو هنري اثرونو په جزیاتو کې ګټنه وکړه. هغه ایټالیا او هسپانیا ته سفرونه وکړل؛ د الحمرا او د قرطبه جومات ودانۍ، ښاري منظرې، معماري او کاشي کاري یې ترسیم کړه او ورسره په خوا کې یې د هغو له ریاضیکي جوړښتونو سره لیوالتیا پیدا کړه.
د بابل سقوط
جذب
نوې بابل سترواکي د نفوسو د لېږد یو سیاست غوره کړی و، خو د کوروش لومړنی اقدام دا و چې دغو جلاوطنانو ته اجازه ورکړي چې خپلو کورونو ته راستانه شي، او د خپلو د خدایانو انځورونه او د دوی سپیڅلي لوښي له ځانه سره یوسي. د دې کار د کولو اجازه په یوې اعلامیې کې راغلې وه، چې له مخې یې فاتح هڅه وکړه چې د بابل تخت د غوښتلو لپاره خپله ادعا توجیه کړي. د انجیل د روایت له مخې، کوروش د بابل له بند څخه جلاوطني یهودیان بیرته اسرائیلو ته واستول. که څه هم یهودانو هیڅکله د پارس د نیواک پر وړاندې بغاوت نه دی کړی، دوی د لومړي داريوش په دوره کې د هغه واکمني پیاوړې کړې وه.
تاریخ لیکنه
عصري پوهه د کوروش استوانه (منشور) د یوې تبلیغاتي لوحې په توګه پیژني چې د نبون ایډوس پر وړاندې د خلکو د فکرونو د اړولو لپاره ډیزاین شوی او د کوروش له خوا بابل فتح ته مشروعیت ورکوي. د دې ادعا په اړه چې بابل پرته له مخالفت څخه د پارسیانو لاس ته ولوېد، برینټ لیکي: «دا په اصل کې ناشونې ښکاري، چې بابل له مقاومت پرته سقوط کړی وي» او پیوټر میشلوسکي یادونه کوي: «د دې شکمنې ادعا د ثبوت لپاره هیڅ معاصر شواهد شتون نه لري». په ورته ډول، د نبونایډوس تاریخ د پارس دربار د تاریخ بیا لیکنه ده چې ویل کېږي د نبون ایډوس متن دی. د هغې لومړۍ برخه هغو پیښو سره تړاو لري چې د نورو سرچینو له خوا تایید کېدای شي، په هرحال، وروستنۍ برخه، د نبونایډوس د اوولسم کال، په ځانګړې توګه کوروش ته د غوړه مالي کولو په اړه بحث کوي، د بابل خلکو د هغه مخې ته د هرکلي لپاره د شنو ونو څانګې وغوړولې.
لېبراله ډیموکراسي
په نړۍ کې لېبرالې ډیموکراسۍ
لېبرالې ډیموکراسۍ د ډیموکراټیک شاتګ له ګواښ سره مخ دي او دغه کار د متحدو ایالتونو، پولنډ او هنګري په ګډون په ګڼو هېوادونو کې یا د واقع کېدو په حال کې دی او یا واقع شوی دی.
سانسور په بېلاروس کې
راجستر او په رسنیو د دولت کنترول
یو دولتي کمیسیون د ۲۰۱۴ کاب اګست کې تاسیس شو ترڅو وڅېړي چې ایا په رسنیو کې "افراطي" معلومات شتون لري، چې د ۲۰۰۷ کال د افراطیت ضد قانون له مخې له بندیز سره مخ کېږي.
په افغانستان کې د اېتلافي ځواکونو مرګ ژوبله
د ۲۰۰۱ کال له یرغل وروسته، په افغانستان کې د روانو عملیاتو (د تل پاتې آزادۍ او آیساف عملیات) په اوږدو کې، د ۲۰۰۶ کال د سپټمبر تر ۴ نېټې پورې، د اېتلافي ځواکونو د وژل شوو شمېر  ۵۰۲. ۳  تنو ته ورسېد. د دې مړینې په اړه د متحده ایالاتو د دفاع وزارت د معلوماتو پر بنست، دا مجموع کې د امریکا وژل شوو شمېر د "افغانستان دننه او شاوخوا کې" ، په پاکستان او ازبکستان کې د ځینو مړینو په ګډون او د CIA د ۱۸ کارکونکو مرګ ژوبله تر پوښښ لاندې راولي.
په افغانستان کې د دغو مړینو سربېره، ۵۹ نور امریکايي او یو کاناډايي عسکر کله چې په نورو هېوادونو کې  یې د افغانستان دعملیاتو ملاتړ کاوه  وژل شوي. په ټوله کې هغه ۶۲ هسپانوي سرتېري هم د  افغانستان څخه د وتلو وروسته  د ۲۰۰۳ کال د مې په ۲۶ مه نېټه د الوتکې د لوېدو له امله په ترکیه کې مړه شول چې په دې شمېر کې نه راځي.
آلبانیا
د آلبانیايي پوځیانو یوه مړینه ثبت شوې ده. تورن فیتي ووګلي د ۲۰۱۲ کال په فبروري کې په هرات کې ووژل شو،  یو بل سرتېری ټپي شو.
آسترالیا
همدارنګه، لږ تر لږه یو آسترالیایي ملکي وګړی (ډیویډ سیویج، چې پخوا د بهرنیو چارو وزارت یو لوړ پوړی افسر و او د AusAID د سلاکار په توګه  یې دنده ترسره کوله) په افغانستان کې ټپي شو.
وینا پېژندنه
د وینا پېژندنې یو شمېر سیسټمونه «لارښوونو» (چې همدارنګه ورته «ثبت کول» هم ویل کېږي) ته اړتیا لري؛ په دغه صورت کې یو لوستونکی یو متن یا جلا جلا کلمات د سیسټم لپاره لولي. دغه سیسټم بیا د خلکو ځانګړي غږونه تحلیل کوي او له هغو څخه د دغه شخص د دقیقې وینا پېژندنې په موخه ګټنه کوي او په پایله کې د هغو دقت زیاتېږي. هغه سیسټمونه چې له لارښوونې څخه په کې ګټنه نه کېږي هغو ته «له ویونکو – خپلواک یا speaker-independent » سیسټمونه ویل کېږي. هغه سیسټمونه چې لارښوونې ته اړتیا لري هغه بیا «ویونکو ته اړوند یا speaker dependent » بلل کېږي.
د موټرو په سیسټمونو کې
په معمول ډول په لاسي کنټرولیز سیسټم کې د بېلګې په توګه د موټر په شترنګ کې په ګوته باندې کنټرول کېدونی سیسټم د وینا پېژندنې سیسټم فعالوي چې چلونکي ته د یو غږیز اعلان په توګه څرګندېږي. له غږیزې لارښوونې وروسته سیسټم له «اورېدونکې برخې کار اخلي» چې بیا هغه کېدای شي ورته ویل شوي کلمات د تشخیص په موخه ومني.
لوړ موثریت لرونکې جنګي الوتکې
د وروستۍ لسیزې پر مهال په جنګي الوتکو کې د وینا پېژندنې د سیسټمونو د ازمویلو او ارزونې په برخه کې پام وړ هڅې شوې دي. د وینا پېژندنې اړوند پام وړ هڅې د متحده ایالاتو له خوا د اف ۱۶ (اف ۱۶ وېسټا) پرمختللو جنګي الوتکو د ټکنالوژیک سیسټم د یو ډول کولو په پروژې، د فرانسې په میراژ الوتکو او د بریتانیا له خوا د الوتکو اړوندو بېلابېلو پروژو کې شوې دي. په دغو پروژو کې د وینا پېژندنې سیسټم په جنګي الوتکو کې عملي شوی چې د راډیويي فریکونسي د تنظیم، په اتوماتیک بڼه د الوتنې سیسټم د عیار کولو، د کورادیناتو د تنظیم، د وسلې د چمتو کولو په پارامترونو او همدارنګه د پروازي سکرین د کنټرول په برخه کې ترې بریالۍ ګټنه کېږي.
نوی ښاریتوب
تعریفوونکي عناصر
د نوي ښاریتوب د کانګرس دوه بنسټګران «اندریس دواني» او «الیزابیت پلاتر-زایبرک» د امریکا د کونېټیکېټ ایالت د نیوهېون ښار په یوه ویکتوریايي محله یا ګاونډ کې د ژوند کولو پر مهال د کونجونو د مغازو، راوتلو دالانونو او د ښو جوړو شویو متنوع کورونو لرونکو او مختلطو کارېدونکو کوڅو منظرې او نماوې ولیدې. دوی او د دوی همکارانو د لاندې نمونو په ګډون ځینې نمونې ولیدې:
مېډکېیر/ درمل پالنه (متحده ایالات)
درمل‌پالنه په متحده ایالاتو کې د روغتیايي بیمې یوه ملي دولتي خپرونه ده، چې په ۱۹۶۵ کال کې د ټولنیز امنيت ادارې (SSA) له‌خوا پیل شوه او اوس د مېډيکېیر او مېډکېډ مرکزونو (CMS) له‌خوا اداره کېږي. یادې خپرونې په لومړیو کې هغو امریکایانو ته روغتیايي بیمه چمتو کوله چې عمرونه ېې ۶۵ کاله یا ورڅخه پورته وو، خو همدارنګه يې د ځینې هغو ځوانو افرادو لپاره هم روغتیايي بیمه وړاندې کوله چې د بډوډو د ناروغۍ په وروستي پړاو کې وو یا هم له امیوتروفیک جانبي سکلېروز (ALS یا لوګرېک ناروغۍ) څخه کړېدل.
تاريخچه
درمل‌پالنه له نيمې پېړۍ څخه له زیات مهال راهیسې فعالیت کوي او په دې موده کې بېلابېل بدلونونه په‌کې رامنځته شوي دي. د دې برنامې ګټې له ۱۹۶۵ کال راهیسې زیاتې شوې دي او په ۱۹۷۲ کال کې د وینا، فزیکي او د شکسته‌بندۍ ګټې په‌کې شاملېږي. درمل‌پالنې په ۱۹۷۰ لسیزه کې د روغتیا ساتنې سازمان (HMO) ته د پرداختونو ټاکنه ورزیاته کړه. دولت په ۱۹۸۲ کال کې د لنډې مودې لپاره د زړو افرادو لپاره د مرستون ګټې ورزیاتې کړې او په ۱۹۸۴ کال کې يې دا ګټې دایمي کړې. کانګرېس په ۲۰۰۱ کال کې درمل‌پالنې ته پراختیا ورکړه تر څو په جانبي امیوتروفیک سکلروز (د لوګريک ناروغي یا ALS) اخته ځوانانو ته پوښښ ورکړي. د کلونو له تېرېدو سره کنګرې د دایمي معلولیت لرونکو ځوانانو لپاره چې د ټولنیز تامين د معلولیت بیمه (SSDI) یې ترلاسه کوله او د هغه ناروغانو لپاره چې د بډوډو د ناروغۍ په وروستي پړاو (ESRD) کې وو د روغتیايي بیمې د شرایطو برابرتیا ته پراختیا ورکړه. په ۱۹۹۷ کال کې د بېل‌کلېنټون د ولسمشرۍ پر مهال له HMOs سره اړیکې چې په ۱۹۷۰ کال کې پيل شوه د درمل‌پالنې د C برخې په توګه پراختیا ومونده او په رسمیت وپېژندل شوه (که څه هم د درمل پالنې د سي برخې ټول ملاتړي نه‌باید HMO وي، نږدې ۷۵ سلنه يې دي). په ۲۰۰۳ کال کې د جورج ډبلیو بوش د ولسمشرۍ پر مهال له نسخې پرته ټولو مجازو درملو ته یوه د درمل‌پالنې برنامه تصویب شوه او په ۲۰۰۶ کال کې د درمل‌پالنې د D برخې په توګه پلې شوه.
سرچينې
[1] د حرکي نیورونونو ناروغي چې د اعصابو په مرکزي او محیطي سیستم کې د مغز او نخاع د نه رغېدونکي تخریب لامل کېږي، ژباړن. [K H W1]زما له نظره په سورس متن کې د تاريخ په تسلسل کې اشتباه وه، ځکه مې بدل کړ.
د کندهار سقوط
جګړه
وړاندې له دې چې د امریکا د وسله والو ځواکونو ۱۵ سمندریز واحد رینو ته ورسېږي، د نومبر په ۲۵مه د SEAL اته ډلې یو اطلاعاتي واحد استخباراتي ماموریت ترسره کړه خو په تېروتنې سره له AH-1W کوبرا برید کوونکو چورلکو سره ښکېل شول؛ هغوی وتوانېدل وړاندې له دې چې تلفات ورته واوړي له سمندریزو ځواکونو سره اړیکه ونیسي.
د ډسمبر په اوومه د شیرزي کسانو د کندهار په هوايي ډګر برید پیل کړ، خو له ډېر لږ مقاومت سره مخ شول. هغوی وپوهېدل چې طالبانو له وړاندې څخه ښار د کرزي ځواکونو ته تسلیم کړی دی. د شیرزي کسان کندهار ښار ته ننوتل او شیرزی د کندهار والي اعلان شو. کرزی له وړاندې د افغانستان د لنډ مهالې ادارې د مشر په توګه ټاکل شوی و، په داسې حال کې چې هغه د ډسمبر تر ۲۲مې نېټې په رسمي توګه دنده پیل نه کړه. کندهار د ډسمبر تر ۹مې نېټې پورې په بشپړه توګه د ائتلافي ځواکونو له خوا ونیول شو. د سیف العدل تر مشرۍ لاندې القاعده ځواکونه وتوانېدل له ښاره پر شاه شي او پاکستان ته وتښتېدل.
د کاناډا اقتصاد
لنډه ارزونه
د کاناډا په اقتصادي نظام کې عموماً د خصوصي او دولتي سوداګريو عناصر رايوځای شوي. د دولتي سوداګرۍ ډېر اړخونه، په ځانګړي ډول د ټولنيزې او اقتصادي نابرابرۍ د لرې کولو لپاره د ټولنيزې خېر ښېګڼې د يو پراخه نظام جوړول، په ۱۹۴۵ز کال کې د دويمې نړيوالې جګړې له پای ته رسېدو وروسته خپل کړي دي.